- Fulham – Tottenham LIVE SCORE
- Radu Drăgușin e titular
Fulham – Tottenham LIVE SCORE pe AS.ro. Partida contează pentru etapa cu numărul 29 a sezonului de Premier League.
La acest meci, tehnicianul lui Spurs, Ange Postecoglou, a decis să îl titularizeze pe fundașul echipei naționale. Românul a primit o șansă după accidentarea lui Van de Ven.
Fulham – Tottenham LIVE SCORE. Echipele de start
Echipele de start pentru duelul dintre Fulham și Tottenham:
Fulham: Leno – Robinson, Bassey, Adarabioyo, Castagne – Lukic, Palhinha – Iwobi, Pereira, Willian – Rodrigo.
Antrenor: Marco Silva
Tottenham: Vicario – Porro, Romero, DRĂGUȘIN, Udogie – Bissouma, Sarr – Kulusevski, Maddison, Johnson – Son.
Antrenor: Ange Postecoglou
COYS 💙 pic.twitter.com/tFIPG02ejT
— Tottenham Hotspur (@SpursOfficial) March 16, 2024
Înainted de această partidă, Fulham se află pe locul al 12-lea în Premier League, cu 35 de puncte după 28 de partide jucate. De cealaltă parte, Tottenham este pe locul al 5-lea, cu 53 de puncte și se luptă pentru un loc de UEFA Champions League.
În etapa precedentă, Fulham a pierdut meciul din deplasare cu Wolverhampton, cu scorul de 1-2. De cealaltă parte, Tottenham s-a distrat cu Aston Villa, în etapa 28, și s-a impus cu scorul de 4-0.
Ultima întâlnire directă dintre cele două formații a avut loc pe data de 23 octombrie a anului trecut. La momentul respectiv, Spurs câștiga duelul cu scorul de 2-0.
Adevăratul motiv pentru care Tottenham l-a transferat pe Radu Drăguşin
Adevăratul motiv pentru care Tottenham l-a transferat pe Radu Drăguşin a fost dezvăluit chiar de Ange Postecoglou, antrenorul lui Spurs. Fundaşul român a ajuns la formaţia din nordul Londrei în această iarnă, după ce a fost transferat de la Genoa pentru 30 de milioane de euro, sumă în care sunt incluse şi bonusurile.
Ange Postecoglou a anunţat deja că Radu Drăguşin va fi titular în meciul de pe terenul lui Fulham, iar înaintea meciului de pe Craven Cottage, australianul a dezvăluit ce a discutat cu fundaşul român, înainte ca acesta să aleagă între Tottenham şi Bayern:
"Evident, l-am adus cu gândul că aveam un mare deficit în compartimentul defensiv, iar el făcuse o jumătate de sezon foarte bună în Italia.
A trebuit să fie răbdător pentru această oportunitate, ceea ce nu este o surpriză, deoarece Micky și Cristian au fost extraordinari. Și cu doar un meci pe săptămână, uneori nici atât, a trebuit să aibă răbdare.
Eu i-am spus înainte să îl semnăm că nu îi pot garanta… sau mai bine zis că nu îi pot spune concret când va primi o oportunitate, ci doar că o va primi. Cred că s-a descurcat bine când a fost introdus pe teren la meciul precedent.
A fost bine că echipa avea deja un ritm bun, dar scorul încă era 0-0 la momentul schimbării, iar el a contribuit la felul în care s-a terminat meciul. Este un tânăr destul de încrezător și are oameni de mare calitate pe lângă el.
Cred că poate aduce ceva echipei. Este un fundaș foarte puternic, foarte bun în dueluri și cred că vom avea nevoie de asta cu Fulham", a declarat Ange Postecoglou, potrivit londonworld.com.